Szaléziak.HU - Spanyolország - Szolidaritással a koronavírussal szemben
< Ferenc pápa március 27-én pénteken Urbi et Orbi áldás ad teljes búcsúval Olaszország - A szalézi szolidaritás hídja Kína és Olaszország között >
Főoldal / Szalézi világ / Spanyolország - Szolidaritással a koronavírussal szemben
2020-03-26&nbspCsütörtök | #Szalézi világ
Spanyolország • járvány • segítség • szolidaritás •
A koronavírus által okozott vészhelyzet és szenvedés közepette a spanyolországi szalézi házak különféle együttműködési kezdeményezések szolgálatába helyezték tehetségüket és lehetőségeiket a spanyol egészségügyi központok megsegítése érdekében.
"Mi magunk is úgy érezzük, hogy amit teszünk, csupán egy csepp az óceánban. Mégis, ha nem tennénk, ha ez a csepp nem kerülne bele az óceánba, akkor az óceánból hiányozna valami" - ez az idézet, amelyet a Kalkuttai Teréz anyjának tulajdonítanak, összefoglalja azt a szolidaritást, amellyel a spanyol szaléziak hozzáállnak a mostani helyzethez. A válság idején az emberi szolidaritás megmutatja a legjobb oldalát: ebben az esetben kiemelve azokat az érdektelen erőforrásokat, amelyek a szaléziaktól indulnak a spanyol egészségügyi rendszer felé.
Palma del Río (Córdoba) szalézi szerzetesei csatlakoztak ahhoz a koordinált projekthez, amely során Spanyolország egész területén 3D nyomtatókkal állítanak elő elemeket, amelyek az egészségügyi dolgozók egyéni védelmére szolgálnak. A szaléziak hozzájárulnak ezer arcvédő maszk legyártásához, amelyek közül az elsők a "Reina Sofia" kórházba kerülnek.
Ugyanezeket az eszközöket gyártja a barcelonai Martí Codolar Szociális Oktatási Platform is.
Ugyanakkor a salamancai Segítő Szűz Mária Oktatási Központ tanára tagja egy 154 fős csoportnak, akik új anti-spray védőálarcokat készítenek. Az anyagot bemutatták Kasztília és León egészségügyi irodáinak, egy új lélegeztető készülék tervével együtt. "Ha elfogadják, akkor rövid idő alatt sokat el lehet készíteni" - mondja a tanár.
A három szalézi központban tanárokat és hallgatókat foglalkoztatnak, akik otthonukban maszkokat készítenek könnyen elérhető anyagokból.
A helyi szalézi intézet tanárainak, hallgatóinak és volt növendékeinek közreműködésével egy elchei cég alapberendezéseket tervez az egészségügyi központok ellátására.
A szaléziak pamplonai iskolájának mérnöktanárai egy volt növendékkel a Noxon Technology cégből együttműködnek a navarrai kórházzal, hogy a lélegeztetőkészülékekhez szükséges elemek legyártását biztosítsák.
Végül Cadizban a helyi szalézi szakképző iskola elektronikai professzora új rendszert tervezett a betegek lélegeztető rendszerének kiegészítésére, amivel több oxigént juttatnak el a kritikus helyekre.
"Ez a vírus példátlan fenyegetést jelent, de példátlan lehetőséget is kínál arra, hogy mindenki egyesüljön az egész emberiséget fenyegető ellenség ellen" - mondta Tedros Adhanom Ghebreyesus, az Egészségügyi Világszervezet főigazgatója.
Az szaléziak ezen az új forgatókönyvön dolgoznak annak tudatában, hogy minden apró csepp hozzátesz valamit a koronavírus elleni szolidaritási kezdeményezések óceánjához.